تمت ارشفة منتديات نبع الفرات
صـدك تقـبل حبـيبي لغـيري هـسه تـصير !
وصـدك مليت مني وبعد متحبني
وصـدك هانت عليك سنينه الحلوات
وما هانت عليك شلون تتركني
شجاك تغيرت وبكَلبك انته شصار؟؟
جنت تموت بية وجنت تعبدني
وجنت اتنفسك وانته الهوه بدنياي
وجنت لو تبتعد لحظات .. تخنكَني
معقولة الورد ينكر جميل الماي؟؟
وانته بهالسهولة تنازلت عني؟؟
ما أنكر مقصر إجت فترة وياك
لكن مو بدية الوكت يجبرني
شفت يمك نفط وبين اديك الماي
وأني بناري اشتعل ردتك تخلصني
لكَيتك بالعكس مايَك شمرته ابعيد
وجبت النفط بيدك حته تحركَني
شسولفلك بعد؟ طعم السوالف راح
ردت منك توافي وخيبت ظني
أدري الوكت هو الخله كَلبك هيج
وادري الانانيه الباكَتك مني
وقبل لا تبتعد عندي سؤال ارجوك
فكر وية روحك عود و جاوبني :
باجر لو متت وتشوفني بتابوت
هم تبجي علية وبعد تذكرني؟
:46:
- حرفُكَ رَبيعٌ فاتِنْ ..
كلمات تصل الي شغاف القلوب
وقلم متميز ينثر عطرة هنا وهناك
الإلهام لبُ الكتابة حقا ..
أروتني أحرفك حد الإكتفاء
لقلبك بياض لا ينتهي
يسلمووو حياتي ام ريام
تدللللللل الحلوه:46: